भगवान में रक्षक के रूप में विश्वास और उनका रक्षक के रूप में वरण भी रत्नहरि के काव्य में अभिव्यक्त हुआ है। दण्डक वन के ऋषि157 और बैखानस आदि ऋषियों की भक्ति इसी भाव की है।158 कौए का रूप धारण करके सीता के तन पर चोंच मारने वाला जयंत159 और लंका पार करने से पूर्व अपनी उद्दण्डता दिखाने वाला सागर160 भी अपनी रक्षा के लिये अंततः राम से ही विनय करते हैं। राम की शरण में जाने पर ही राम उनकी रक्षा करते हैं। रत्नहरि अपने पापों के खंडन के लिये राम से विनय करते हैं।161 इस प्रकार भगवान का रक्षक का रूप में वरण करने के पश्चात रत्नहरि स्वयं को भगवान के चरणों में न्यस्त करते हुए भगवान राम को ही अपना सर्वस्व स्वीकार कर लेते हैंः